Reisestipend for kirkelig tilsatte
Det sentrale, partssammensatte etter- og videreutdanningsutvalget på KA-sektoren  (EVU-utvalget) har besluttet å opprette et tverrfaglig reisestipend for kirkelige tilsatte. Stipendets målsetning er å inspirere til nytenkning og bred yrkesmessig og faglig utvikling på sektoren. 
Søknadsfristen er 1. mai 2005.

Tanken bak stipendordningen er å gi kirkelig tilsatte en mulighet til å hente impulser og danne faglige nettverk.

Rammen for årets tildeling er kr. 75.000.  Stipendets grunnbeløp er kr. 5000, men det kan i enkelte gitte tilfeller gis opp til kr. 15.000.  Grupper har også mulighet for å søke.

Behandlingen av den enkelte søknad vil skje direkte i EVU-utvalget.

Alle søknader sendes til Kirkens Arbeidsgiverorganisasjon.  Søknaden kan gjerne sendes som vedlegg til e-post.

Bruk adressen ka@ka.no. 

Postadressen er:  Pb 1034, 0104 Oslo.

Vi ber om at denne informasjonen formidles til alle tilsatte og deres tillitsvalgte.

Frank Grimstad
adm.dir.